GiliGold/VAD_KnessetCorpus huggingface dataset:
אורי מקלב: אתם רוצים לסגור כדי למנוע את הפעילות הזאת --
אורי מקלב: --ולהעביר את זה למקומות אחרים?
<יהודה שפר: תן לי להשיב לך במשפט.
אורי מקלב: האם אתה באמת חושב שבפעילות הזאת, מה שאתם היום מבקשים, הצ'יינג'ים יוכלו להתקיים?
<יהודה שפר: כן.
אורי מקלב: אנשים עם פחות מ-50,000 לא ייכנסו לשם ולא ידרכו במקומות האלה.
אורי מקלב: אנחנו מכירים את אזרחי מדינת ישראל.
אורי מקלב: דווקא הישרים שביניהם יאמרו: "רגע, יש כאן דיווח?
אורי מקלב: תן לי לברוח מהעניין הזה.
אורי מקלב: אני לא נמצא.
אורי מקלב: אני לא רוצה.
אורי מקלב: תן לי למצוא מקום אחר – במכולת שלי".
<דובר: גם היום זה מדווח לרשות.
<דובר: זה משהו אחר.
אורי מקלב: אני שואל אותך:
אורי מקלב: האם זה לא אכפת לכם בגלל שאתם רוצים את הכסף - - - .
אורי מקלב: וזו האמת.
אורי מקלב: תגיד את האמת.
דוד רותם: אתה תמשיך בפעם הבאה.
<יהודה שפר: רק טענה רביעית – אם אפשר, 30 שניות.
דוד רותם: אני חייב להפסיק את הישיבה כי בשעה 11:00 אנחנו מתחילים מליאה עם הצעות אי-אמון.
<יהודה שפר: אפשר 30 שניות רק להשיב לזה?
דוד רותם: אפילו לא 30 שניות.
דוד רותם: תרשום לך את זה כדי שתשיב לו בפעם הבאה.
דוד רותם: תקנות הפטנטים (הארכת תקופת הגנה - סדרי דין בבקשה לצו, בהתנגדות לצו ובבקשה לביטול) (תיקון), התשע"ג – 2013.
<נעמה מנחמי: נתחיל דווקא עם תקנות הפטנטים (נוהלי הרשות, סדר דין, מסמכים ואגרות) (תיקון מס' 2) (הפניה להפקדת חומר ביולוגי), התשע"ג – 2013.
<אילת פלדמן: בוקר טוב.
<אילת פלדמן: מדינת ישראל היא צד לאמנת בודפשט, שהמטרה שלה היא לייעל את התיאור של הפטנט.
<אילת פלדמן: לפי סעיף 12 לחוק הפטנטים, צריך לתת תיאור מספק של ההמצאה.
<אילת פלדמן: כאשר מדובר במיקרואורגניזמים התיאור המילולי הוא מורכב.
<אילת פלדמן: לכן נוצר הסדר בין-לאומי שמאפשר הפקדה של מיקרואורגניזם, ולהפנות בפירוט הפטנט אל אותה הפקדה.
<אילת פלדמן: מדינת ישראל חברה באמנה.
<אילת פלדמן: אנחנו רוצים כעת להסדיר את אופן ההפניה.
<אילת פלדמן: זה מסמך שצריך לצרף.
דוד רותם: איפה יפקידו את זה?
<אילת פלדמן: כרגע אין מוסדות הפקדה בישראל.
<אילת פלדמן: האמנה מקימה מוסדות הפקדה בין-לאומיים.
<אילת פלדמן: יש 41 כאלה ברחבי העולם.
<אילת פלדמן: הגדול בהם הוא בארצות הברית, ויש גם אחד מרכזי בצרפת.
<אילת פלדמן: ככל הידוע לי, ישראלים מפקידים בעיקר בשני אלה.
<אילת פלדמן: אנחנו גם רוצים לציין שכיוון שההפניה להפקדה היא חלק מהותי מתיאור הפטנט, אם לא מפנים להפקדה, זה מהווה - - - בצורת הבקשה, וצריך לתקן את זה במהלך הבחינה.
דוד רותם: בבקשה, תקראו את הטקסט.
<נעמה מנחמי: נקרא את הנוסח המשולב של תקנה 20.
<נעמה מנחמי: (א) הפירוט יכלול את הנושאים הבאים כסדרם: (1) מבוא המסביר את ייעוד האמצאה ותיאור תמציתי של מצב הידיעות בשטח המקצועי שבו נעשתה האמצאה, עד כמה שהיה ידוע למבקש לאור האמצאה; (2) תיאור האמצאה בהסתמכות על שרטוטים, הדגמות או רצפים גנטיים במידה הדרושה להבנתה; תוספת חדשה: בחר המבקש להפנות להפקדת חומר ביולוגי במוסד הפקדה לפי סעיף 12(ב) לחוק, תיעשה ההפניה לפי תקנת משנה (א1) (3) תביעה המגדירה את האמצאה בצורה תמציתית וברורה.
<נעמה מנחמי: (א1) הפניה לפי תקנת משנה (א)(2) תיעשה בדרך המפורטת להלן: (1) בעת הגשת הבקשה לפטנט יצוין בתיאור האמצאה מוסד ומספר ההפקדה והמועד שבו נעשתה ההפקדה; כן יצורף אישור קבלת החומר הביולוגי שנתן מוסד ההפקדה לפי כללי אמנת בודפשט, כפי שהם מפורסמים באתר האינטרנט של הארגון העולמי לקניין רוחני (WIPO – World Intellectual Propery Organization) (בתקנה זו: אישור הקבלה); (2) במקרה של הפקדה חדשה, כמשמעותה בסעיף 4 לאמנת בודפשט, של חומר ביולוגי שכבר הופקד, יעדכן בעל הבקשה או הפטנט, לפי העניין, את הרשות במספר ההפקדה החדשה ויצרף את אישור הקבלה בתוך שלושה חודשים מיום שניתן; על תיקון הבקשה או הפטנט, לפי העניין, יחולו הוראות סעיפים 22, 29 ו-65 לחוק.
<נעמה מנחמי: זה אומר כמו תיקון פירוט.
<נעמה מנחמי: (ב) הגליון הראשון יהיה גליון שער אשר לא ימוספר, ובמרכזו יירשמו שם האמצאה בעברית ותרגומו של השם לאנגלית; צורת הגליונות הנוספים של הפירוט יהיו כצורה הקבועה למסמכים לפי תקנה 11.
<נעמה מנחמי: אגרת תיקון במקרים האלה תהיה 700 שקלים, כפי שאגרת פירוט.
<נעמה מנחמי: נכון?
<אילת פלדמן: אגרת תיקון פירוט, שכבר קיימת היום.
<אילת פלדמן: האגרה הזאת נגבית רק כאשר מדובר בתיקון לאחר קיבול הבקשה או לאחר מתן הפטנט.
<אילת פלדמן: תיקונים במהלך הבחינה – כמובן, לא נגבית אגרה.
דוד רותם: הערות למישהו?
<נעמה מנחמי: נעבור לתקנות הפטנטים (הארכת תקופת הגנה - סדרי דין בבקשה לצו, בהתנגדות לצו ובבקשה לביטול) (תיקון), התשע"ג – 2013.
<אילת פלדמן: התקנות הללו מתקנות עניינים הקשורים בעיקר לאגרות והצמדה למדד.
<אילת פלדמן: עניין אחד שיש בתיקון הוא שינוי מנגנון ההצמדה למדד: במקום הצמדה פעמיים בשנה – הצמדה למדד פעם בשנה.
דוד רותם: מי נציג האוצר פה?
<אילת פלדמן: אין פה נציג אוצר.
דוד רותם: אתם מוותרים על כסף בשביל המדינה הזאת?
<אילת פלדמן: שר האוצר אישר.
<אילת פלדמן: זה חלק ממהלך רוחבי שנעשה באופן כללי.
<אילת פלדמן: היו גם תיקונים דומות, תקנות אחרות של רשות הפטנטים, וזה נשמט מהתיקון.
<אילת פלדמן: זה מהלך כולל.
<אילת פלדמן: העניין השני הוא שינוי מנגנון עיגול הסכומים לאחר ההצמדה.
<אילת פלדמן: כאשר יש הצמדה למדד, לפעמים יש סכום לא שלם.
<אילת פלדמן: יש עיגול סכומים.
<אילת פלדמן: המנגנון שאנו מציעים פה הוא מנגנון זהה למנגנון בתקנות הפטנטים, נוהלי הרשות.
<אילת פלדמן: אנו פשוט משווים את ההסדר.
<אילת פלדמן: העניין השלישי הוא קביעת הוראה לפי מנכ"ל משרד המשפטים, לפרסם את נוסח התוספת ואת סכומי האגרות לאחר ההצמדה.
<אילת פלדמן: זה נעשה בכל מקרה – אנחנו פשוט מאחידים את ההסדר.
<אילת פלדמן: העניין הרביעי הוא עדכון פרטים 3 עד 4 לתוספת.
<אילת פלדמן: מדובר באגרות התנגדות לצו הארכה.
<אילת פלדמן: התנגדות צו הארכה נדונה בדיוק כמו התנגדות למתן פטנט.
<אילת פלדמן: האגרה צריכה להיות זהה.
<אילת פלדמן: כרגע יש שם הפניה לאגרת ההתנגדות למתן פטנט וגם סכום.
<אילת פלדמן: כתוצאה משינוי של אגרת ההתנגדות יש חוסר-התאמה, ולכן אנו מעוניינים לעשות הפניה בלבד.
דוד רותם: הרי תבואו מחר לתקן את ההתנגדות, ותשכחו לבקש גם תיקון פה, ותמיד יהיה לנו בלגאן עם זה.
<אילת פלדמן: ובעקבות פנייה שנעשתה לפני כמה ימים לקראת הדיון, אנו מעוניינים להוסיף תיקון נוסף לתקנה 7א, שהוא הוספה של חלון זמן לתשלום אגרות – שלושה חודשים שאפשר יהיה לשלם.
<אילת פלדמן: הנוסח שאנחנו מציעים יהיה: אגרות הארכה ישולמו במהלך שלושת החודשים שלפני המועדים כדלקמן.
דוד רותם: יש לי הארכה לשנתיים, ואני רוצה לשלם את כל השנתיים מראש.
דוד רותם: אני מבין שאתם לא מסכימים לזה.
<אילת פלדמן: נכון.
דוד רותם: יש יותר מדי כסף באוצר?
דוד רותם: אדם רוצה לשלם לשנתיים – אתם לא רוצים לקבל ממנו?
<אילת פלדמן: בניגוד לפטנט, שניתן ל-20 שנים, הארכת תוקף פטנט נקבעת אד הוק בכל מקרה, בהשוואה לתקופות הארכה בעולם.
דוד רותם: קיבלתי לשנתיים.
דוד רותם: אני צריך לשלם על כל שנה?
<אילת פלדמן: אי-אפשר לקבוע אגרה לכל התקופה, כי התקופה משתנה ממקרה למקרה.
דוד רותם: קבעתם לי הארכה לשנתיים.
דוד רותם: אני כבר יודע שזה שנתיים.
דוד רותם: אני בא אליכם, אומר : אני רוצה לשלם את כל השנתיים.
<אילת פלדמן: אפשר יהיה להוסיף סעיף כזה, אבל אנחנו מציעים, כיוון שמדובר במשהו שמצריך היערכות – יהיה לנו תיקון 13 לחוק, שאחריו ממילא יהיה שינוי גדול- - -
דוד רותם: מה שאתם כבר שמתם על תיקון 13 הזה, את כל רשות הפטנטים יהיה צריך להחליף ולתקן.
דוד רותם: תרשמו לכם שלגבות כסף זה דבר חשוב מאוד.
<נעמה מנחמי: הווארד, התיקון של שלושת החודשים הוא נדרש, או בעיניך, ניתן לתת פרשנות כבר היום לתקנה 7, שאפשר לשלם גם לא באותו יום של ששת החודשים את האגרה?
<אביהו אביטל: אולי אני אגיב לפני הווארד?
<אביהו אביטל: ההצעה הזאת שמביא כרגע משרד הרשם נובעת מהצעה ששלחתי לכם קודם לכן.
<אביהו אביטל: אני אומר משהו בנושא הזה.
<נעמה מנחמי: הופתענו, אגב, לשמוע שזו הפרשנות שנותנת רשות הפטנטים.
דוד רותם: כך היא צריכה לתת.
<אביהו אביטל: כפי שמפורט במסמך שהעברנו לכם, גם אנחנו מופתעים מהדבר הזה, אבל אי-אפשר להתחמק מהעובדה שזו הפרשנות שניתנת, וגם מצוטטת פה איזושהי החלטה ספציפית מ-2011, שמעידה שזו הדרך שבה רואים את הדברים, שלפיה ניתן לשם את האגרה ביום ספציפי אחד בלבד.
<אביהו אביטל: כמובן, אין דבר דומה לזה בשום מקום אחר בעולם המערבי המתוקן.
<אביהו אביטל: בנוסף, זה יוצר גם עומס בלתי-סביר על עורכי הפטנטים, שאמורים לטפל בצורכי הציבור, ואמורים לוודא שכל המהלך הזה של העברת אישורי התשלום, של קבלת האישור שהתשלום בוצע, הכול אמור להתכנס תוך יום עבודה אחד.
<אביהו אביטל: זו פרקטיקה שלא בהכרח מבורכת ולא תמיד מצליחה.
דוד רותם: עורכי הפטנטים לא מסוגלים לעמוד בזה.
דוד רותם: אם צריך לשלם ביום מסוים, לא מסוגלים לעמוד באותו יום.
<אביהו אביטל: אני מבין את הציניות בשאלה, אבל השאלה היא לא רק לעמוד במטלה של תשלום אלא גם לקבל את האישור שהתשלום התקבל ואושר.
<אביהו אביטל: זה לא דבר שתמיד תלוי בעורכי הפטנטים, ואנחנו גם חווים את הבעיות האלה לא פעם בלי קשר לתקנה הספציפית הזו.
<אביהו אביטל: לכן המצב הזה לא סימפטי לשון המעטה, וגם בית המשפט העליון כבר נדרש לסוגייה – לא הזו, אבל לסוגייה של מה קורה כאשר אתה דוחה פעילות ליום ספציפי, והוא היום האחרון - מה זה משית עליך לאחר מכן.
<אביהו אביטל: הצענו את הנוסח הזה כפי שהוא, פחות או יותר, הוצג כאן על-ידי איילת.
<אביהו אביטל: אנחנו מציעים את הנוסח שאומר: אגרות הארכה , אשר יש לשלמן לפי סעיף א, בתקנה 7, ישולמו לא מוקדם משלושה חודשים לפני המועד הקבוע לתשלומם בסעיף קטן (א) האמור.
<אביהו אביטל: לגבי הסוגייה השנייה, שאתה העלית, דוד, זה נושא אגרת החידוש לכל תקופת ההארכה.
<אביהו אביטל: גם בזה ביקשנו להכניס שינוי, שתואם את הדרך שבה הצגת את הדבר.
<אביהו אביטל: מאותה סיבה שהצגת, אנחנו מבקשים שזה יתוקן לאגרת חידוש כוללת תשלום לפני תום ששה חודשים לפני תום תקופת הפטנט הבסיסי, כדי שצו ההארכה יהיה בתוקף לכל תקופתו.
<אביהו אביטל: אנו יודעים שההארכה בארץ ניתנת על בסיס הארכה שניתנה באחת מרשימה סגורה של מדינות מערביות, ותוקף ההארכה – משכה נקבע מראש.
<אביהו אביטל: הוא בדרך כלל לא נתון לשינויים במהלך ההארכה עצמה, אלא אם כן קורה משהו חריג.
<אביהו אביטל: לכן אנחנו לא רואים מניעה שהדבר הזה ייעשה.
דוד רותם: הם טוענים שהאגרה משתנה כל שנה.
<נעמה מנחמי: לא.
<נעמה מנחמי: הטענה שלהם, שחישובית יהיה להם קשה לעשות את זה, מאחר שאין רק אגרה של חמש שנים אלא יש לפעמים שנתיים, לפעמים שלוש, לפעמים ארבע.
<נעמה מנחמי: זו הטענה, נכון?
דוד רותם: יש להם מחשב שמכפיל.
דוד רותם: הם אפילו לא צריך להכפיל; יש אגרה לכל שנה, אז הם רק צריכים לחבר.
דוד רותם: תטפלו בזה עד תיקון 13.
<הווארד פולינר: כן.
<הווארד פולינר: וגם התיקון לגבי שלושת החודשים, לדעתנו, זה ראוי כדי להבהיר את המצב, כדי להימנע מפרשנויות דומות לזה בעתיד.
<הווארד פולינר: כנראה, היתה בעיה עם החוק.
<נעמה מנחמי: אני חושבת שאפשר היה לפתור את זה בפרשנות סבירה, ולא להגיע לכאן על דבר כזה.
<נעמה מנחמי: רק נקריא.
<נעמה מנחמי: בהגדרות מתבקשת תוספת הגדרת "תקנות הפטנטים נוהלי הרשות" – תקנות הפטנטים (נוהלי הרשות, סדרי דין, מסמכים ואגרות), התשכ"ח-1968.
<נעמה מנחמי: בתקנה 3(ד) אנחנו נוריד את ההפניה לתקנות – מה שהיה תקנות הלשכה, היום זה תקנות הרשות.
<נעמה מנחמי: לכן הנוסח החדש יהיה: על התנגדות למתן צו הארכה, יחולו הוראות החלק הרביעי לתקנות הפטנטים נוהלי הרשות, למעט תקנות 57 עד 62 ו-66.
<נעמה מנחמי: בתקנה 7 הנוסח יהיה: אגרות הארכה ישולמו במהלך שלושת החודשים שלפני המועדים כדלקמן: (1) שישה חודשים לפני תום תקופת הפטנט הבסיסי; (2) שישה חודשים לפני תום כל שנת הארכה.
<נעמה מנחמי: (ב) סכומי האגרה יהיו כמפורט בתוספת.
<נעמה מנחמי: (ג) הסכומים שבתוספת יהיו צמודים למדד וישתנו ב-1 בינואר של כל שנה (להלן - יום השינוי), לפי שיעור השינוי של המדד החדש לעומת המדד היסודי; לענין זה – "המדד" - מדד המחירים לצרכן שמפרסמת הלשכה המרכזית לסטטיסטיקה; "המדד החדש" - המדד שפורסם בחודש נובמבר שקדם ליום השינוי; "המדד היסודי" - המדד שפורסם בחודש נובמבר שקדם ליום השינוי הקודם; ולענין יום השינוי הראשון שלאחר תחילתן של תקנות הפטנטים (הארכת תקופת הגנה – סדרי דין בבקשה לצו, בהתנגדות לצו ובבקשה לביטול (תיקון), התשע"ג-2013- המדד שפורסם בחודש נובמבר 2012.
<נעמה מנחמי: (ד) סכום שהשתנה כאמור בתקנת משנה (ג) יעוגל – (1) אם הוא גבוה מ-10 שקלים חדשים – לשקל החדש השלם הקרוב, וסכום של חצי שקל חדש יעוגל כלפי מטה.
<נעמה מנחמי: (2) אם הוא נמוך מ-10 שקלים חדשים –לעשר האגורות הקרובות.
<נעמה מנחמי: (ה) המנהל הכללי של משרד המשפטים יפרסם ברשומות את נוסח התוספת השניה כפי שהשתנה עקב האמור בתקנה זו.
<נעמה מנחמי: תוספת.
<נעמה מנחמי: אנחנו רק מבהירים שבתוספת יש הפניה מתקנות 3 ו-7ב ולא רק תקנה 7.
<נעמה מנחמי: הסכומים, כפי שמעודכנים כאן, מעודכנים ל-?
<אילת פלדמן: לינואר 2013.
<נעמה מנחמי: נקריא את הסכומים המעודכנים.
<נעמה מנחמי: (1) אגרת בקשה (תקנה 2(ב)(5)) – 1,080 שקלים (2) אגרת הארכה (תקנה 7(א)(1)) – 2,901 (3) אגרת הארכה (תקנה 7(א)(2)) – (א) לפני תום שנת הארכה ראשונה – 3,481 (ב) לפני תום שנת הארכה שניה – 4,177 (ג) לפני תום שנת הארכה שלישית – 5,012 שקלים (ד) לפני תום שנת הארכה רביעית – 6,015 שקלים (3) אגרת התנגדות (תקנה 3(א)) - האגרה שנקבעה לענין סעיף30 לחוק בפרט 11 לתוספת השניה בתקנות הפטנטים נוהלי הרשות.
<נעמה מנחמי: לא נוסיף כאן את הסכום.
<נעמה מנחמי: (4) בקשה לביטול (תקנה 4) - כפל האגרה האמורה בפרט (3) – זה פרט (3) לתוספת הנוכחית הזאת, ולכן הוא בסוגריים.
<נעמה מנחמי: תחילה?
<נעמה מנחמי: נדמה לי שכתבתם: מ-1 בחודש הקרוב.
<נעמה מנחמי: תעמדו בזה?
<נעמה מנחמי: כי אנחנו נמצאים ב-24 ביולי.
<אילת פלדמן: זה ב-1 בחודש שלאחר פרסומן.
<נעמה מנחמי: אז תפרסמו את זה בראשית אוגוסט.
<נעמה מנחמי: בסדר.
<נעמה מנחמי: הצבעה בעד – פה אחד אושר.
דוד רותם: על סדר היום: הצעת חוק הסיוע המשפטי (תיקון מס' 11) (סיוע משפטי לניצולי שואה ולנכי המלחמה בנאצים – ביטול המבחן הכלכלי).
<שי סומך: בוקר טוב.
<שי סומך: הצעת החוק הזאת היא פרי יוזמה של משרד המשפטים, ובמיוחד האגף לסיוע משפטי, ושל הרשות לזכויות ניצולי השואה במשרד האוצר.
<שי סומך: ראוי לציין את הרשות לזכויות ניצולי השואה, שמקדמת כאן הצעה שנועדה לעודד הגשת תביעות נגד עצמה.
<שי סומך: זה לא דבר מובן מאליו.
<גליה מאיר-אריכא: תודה.
דוד רותם: נגד עצמה?
<שי סומך: אסביר, ברשותך.
<שי סומך: חוק הסיוע המשפטי מקנה סיוע משפטי ללא תמורה במימון המדינה בשורה של תחומים.
<שי סומך: הזכאות לסיוע המשפטי מותנית במבחן של סיכוי משפטי ובמבחן הכנסה או מבחן כלכלי.
<שי סומך: מבחן ההכנסה מוחל על רוב רובם של התחומים, למעט כמה חריגים, כאשר החריג הבולט הוא תחום הביטוח הלאומי.
<שי סומך: החידוש בהצעת החוק הזאת, שאנחנו רוצים שגם התחום של זכויות ניצולי השואה, תחום של תביעות לפי החוקים שהרשות לזכויות ניצולי השואה מטפלת בהן, גם התחום הזה יהיה בלי מבחן כלכלי.
<שי סומך: זאת אומרת, ניצולי השואה לא יצטרכו לעמוד במבחן כלכלי כשהם יבקשו ייצוג בהליכים הללו.
דוד רותם: ניצולי השואה הם היחידים שמגיעים ללשכות הסיוע כשהם כבר שילמו מראש את כל ההוצאות.
דוד רותם: מדינת ישראל שדדה את כל הקופה של ניצולי השואה.
דוד רותם: אתה אומר לי שנותנים להם הקלות – הם שילמו בשביל זה.
<שי סומך: אני חושב שזה נושא לדיון ארוך.
<שי סומך: הסיוע המשפטי שמוצע כאן כולל שני מרכיבים.
<שי סומך: המרכיב הראשון הוא ייעוץ משפטי ראשוני, ייעוץ משפטי שיהיה בלשכות השונות של הרשות לזכויות ניצולי השואה ויינתן על-ידי נציג של אגף הסיוע המשפטי.
<שי סומך: הסיוע המשפטי מתייחס לזכויות של ניצולי השואה לקבלת תגמולים והטבות והוא כולל הכוונה מקצועית בנושא הזכויות וגם סיוע במילוי הבקשה או התביעה נגד הרשות.
<נעמה מנחמי: הכוונה היא גם להטבות, ככל שישנן, מחוץ למדינת ישראל.
<שי סומך: נכון, הטבות ותגמולים בכלל.
<שי סומך: המרכיב השני הוא סיוע משפטי וייצוג בפני ועדות העררים ובפני בתי-המשפט בתביעות שמוגשות נגד הרשות לזכויות ניצולי השואה, נגד הרשות המוסמכת כפי שמוגדרת בחוק.
<שי סומך: זו ההצעה באופן כללי.
<שי סומך: אנחנו מודים לוועדה על קיום הדיון בלוח זמנים קצר ומקווים שהצעת החוק תאושר במושב הנוכחי.
דוד רותם: אייל גלובוס, יש לך כסף בשביל זה?
<אייל גלובוס: אנחנו נערכנו.
דוד רותם: מה זה "נערכנו"?
דוד רותם: בלי כסף לא נערכים כאשר יש עורכי-דין בסביבה.
<אייל גלובוס: נערכנו.
<אייל גלובוס: למרות מגבלות תקציב הנושא הזה של ניצולי השואה מספיק חשוב.
<אייל גלובוס: בהיערכות משותפת של משרד המשפטים ושל האגף לסיוע משפטי גם יוקצו לזה, אמנם מעט, תקנים.
<אייל גלובוס: ניערך ברמה המקצועית.
<אייל גלובוס: כבר לפני מספר חודשים התחלנו להיערך לנושא, גם בפן המקצועי של השתלמויות לקשת נרחבת יותר של עורכי-דין.
<אייל גלובוס: אנחנו נהיה ערוכים בזמן שנידרש למשימה, שלדעתנו היא חשובה מאוד בהיבט הזה.
<אייל גלובוס: זה לא פרויקט קטן, אין ספק, אבל אנחנו מאמינים שכמו נושאים אחרים, גם אל התחום הזה נוכל להיכנס ולבצע אותו כהלכה.
דוד רותם: המשרד לאזרחים ותיקים, בבקשה.
<שרה זילברשטיין-היפש: אני ראש תחום פניות הציבור במשרד לאזרחים ותיקים.
<שרה זילברשטיין-היפש: אנחנו כמובן מאוד-מאוד מברכים על הצעת החוק.
<שרה זילברשטיין-היפש: אני רוצה לחזור על מה שהיועצת המשפטית אמרה, שיהיה ברור מהצעת החוק שזה כולל את כל ההטבות ואת כל הזכויות של ניצולי השואה בארץ ובחוץ-לארץ.
<שרה זילברשטיין-היפש: דבר נוסף, חשוב שתהיה הנגשה של השירות הזה בכל מקום ומקום, ולאו דווקא ברשות לזכויות ניצולי השואה.
<שרה זילברשטיין-היפש: לגבי הרשות לזכויות ניצולי השואה, במידה ויהיה פיילוט בהתחלה כדי לראות את ההנגשה, זה בסדר גמור, אבל לאורך זמן צריכה להיות הנגשה וזמינות בכל מקום ומקום.
דוד רותם: איפה ראש מטה השר?
<שרה זילברשטיין-היפש: גלעד סממה שלח לך אס-אם-אס והודיע שאני מגיעה.
<גליה מאיר-אריכא: אני היועצת המשפטית של הרשות לזכויות ניצולי השואה.
<גליה מאיר-אריכא: קודם כול, אני מודה לעו"ד סומך על הקומפלימנטים.
<גליה מאיר-אריכא: אכן מדובר במהלך משותף שקודם על-ידי הרשות לזכויות ניצולי השואה ביחד עם האגף לסיוע משפטי במשרד המשפטים בראשות אייל גלובוס, וזה כחלק מתוכנית וממהלכים כוללים לאפשר מיצוי זכויות לניצולי השואה.
<גליה מאיר-אריכא: החוקים שנזכרים כאן
<גליה מאיר-אריכא: בתיקון מסדירים זכויות שמגיעות לניצולי השואה בקשר להיותם ניצולי השואה, כאשר באותם חוקים מוסדרים הליכי התביעה וההחלטות, וכן הליכי הערעור על אותן החלטות, בקשר להשגת אותן זכויות.
<גליה מאיר-אריכא: אנחנו, כמובן, חושבים שזו יוזמה מבורכת.
<גליה מאיר-אריכא: אנחנו פותחים את שערינו ובכל הסניפים שעומדים לרשותנו אנחנו מזמינים את עורכי-הדין לשבת, לתת את הייעוץ.
<גליה מאיר-אריכא: נעשה כל שניתן לפרסם את הנושא ונעשה כל פעולה אקטיבית נוספת שנחשוב עליה.
<גליה מאיר-אריכא: ניזום ונגבש ביחד עם אייל גלובוס את התוכנית כדי שתגיע לכל הניצולים.
<אייל גלובוס: אם אפשר להוסיף עוד משפט.
<אייל גלובוס: למרות שיתוף הפעולה כאן מקיר אל קיר, אני רוצה להבהיר, אנחנו כגוף עצמאי נפעל לפי שיקול דעתנו.
<אייל גלובוס: הדברים ברורים וידועים לכולם.
<אייל גלובוס: אם צריך כמובן נפעל כפי שעורך-דין ראוי פועל לטובת לקוחו.
<אייל גלובוס: אתה לא מופתע, אדוני, נכון?
דוד רותם: זאת היתה אמירה שאני צריך הסבר בשבילה.
<אייל גלובוס: אנחנו בכל זאת חלק ממערכת אבל כשאנחנו מייצגים כגוף דואלי, אנחנו פועלים בחלק האחד כחלק ממשלתי, בבחינה של התנאים של הזכאות ושל הסיכוי המשפטי, וזה כמובן החלק השלטוני שלנו.
<אייל גלובוס: בחלק השני שלנו, ברגע שהחלטנו לייצג אזי אנחנו פועלים כמו משרד רגיל של עורכי-דין.
<גליה מאיר-אריכא: כמו בכל תחום אחר.
<אייל גלובוס: כמו בתחומים אחרים.
דוד רותם: זאת אומרת, בשלב כלשהו אתה כמנהל מחלקת הבג"צים בודק את הסיכוי?
<אייל גלובוס: כן יש בהחלט מבחן של סיכוי משפטי, בוודאי, כפי שאנו סבורים שראוי כדי שלא יהיו הליכים שלא לצורך.
<אייל גלובוס: אין כאן איזה ייצוג אוטומטי גם במקרים שנחליט שבהם אין סיכוי משפטי.
<אייל גלובוס: ברור שבמקרה גבולי אנו נוהגים לאפשר את הזכות העל-חוקתית אפילו, כפי שנאמר- - -
דוד רותם: תעשו טובה, תצאו קצת ממשרד המשפטים, תהיו טובים לאנשים.
<אייל גלובוס: אנחנו מאוד טובים לאנשים.
<אייל גלובוס: אדוני יודע ומכיר אותנו שנים רבות מכיוונים שונים ויודע שאנחנו ממש משתדלים להיות טובים לאנשים, למרות הפן התקציבי שאדוני הזכיר קודם.
<נעמה מנחמי: רק כמה הערות קטנות לגבי הנוסח.
<נעמה מנחמי: לגבי סעיף קטן (ב) – להבדיל מסעיף קטן (א), שמדבר על ייעוץ ראשוני והכוונה מקצועית, סעיף קטן (ב) מדבר על ייצוג בהליכים, גם בבית-המשפט, גם בוועדת עררים, וכפי שאומרת הרישא של הסעיף כולו, בכל הנוגע לאותם הליכים, כלומר גם ההתכתבויות שקודמות לאותם הליכים משפטיים כמובן גם הן נכללות.
<נעמה מנחמי: הערה שנייה לעניין הנוסח, מצאנו לנכון להוסיף לרשימת החוקים שמכוחם נותנים הטבות ושניצולי השואה יוכלו לקבל סיוע לגביהם גם את חוק נכסים של נספי השואה (השבה ליורשים והקדשה למטרות סיוע והנצחה), התשס"ו-2006, וזה מאחר וגם החברה לאיתור והשבה נותנת סיוע לניצולי שואה כפי שניתן דרך החוקים האחרים.
<שי סומך: אין לנו התנגדות.
דוד רותם: בבקשה, גם לחברה אין התנגדות.
<תמי מרוז: אני המפקחת הארצית לנושא ניצולי השואה במשרד הרווחה.
<תמי מרוז: אנחנו קודם כול מברכים על היוזמה ועל החוק.
<תמי מרוז: אנחנו גם ערוכים להנגיש את השירות בכל הארץ דרך ייעוץ לאזרח שאנחנו מפעילים (שי"ל) ולשכות הרווחה.
<תמי מרוז: הערה שנייה לגבי הנוסח, בסעיף 3, לא קיימים שר הסעד ולשכת הסעד, אלא שר הרווחה והשירותים החברתיים והלשכה לשירותים חברתיים, אז אני מבקשת לתקן את זה.
דוד רותם: זה עוד לא הגיע למשרד המשפטים...
<תמי מרוז: עם כל הגעגוע לגולדה מאיר...
<נעמה מנחמי: את מדברת על סעיף 3 לחוק, אבל אנחנו לא מתקנים את סעיף 3.
<נעמה מנחמי: כל פעם שמשנים שם יש איזו החלטה שמבהירה מה הם השינויים ואיך ייקראו השרים.
<נעמה מנחמי: לא מתקנים את כל החוקים כל פעם שמשנים את שמות המשרדים ואת שמות השרים, וגם אנחנו נמשיך וננהג כך.
<נעמה מנחמי: כלומר, אם היינו מתקנים כבר את סעיף 3 עצמו אז היינו מתקנים גם את השם, אבל מאחר ואנחנו לא מתקנים את סעיף 3 אלא רק מוסיפים לחוק תוספת לא נתקן סעיפים אחרים בחוק שכרגע לא מתוקנים.
<תמי מרוז: אגיד בכל זאת בסוגריים.
<תמי מרוז: אני מבינה את השיקול הפרקטי, אבל יש לזה משמעות.
<תמי מרוז: בדיוק לפני שבוע ניצולי השואה דיברו על כך שלא נוח להם, ובגלל גם שונה שם המשרד, שזה ייקרא "משרד הסעד".
<תמי מרוז: יש לזה גם משמעות ערכית.
<נעמה מנחמי: אדבר עם נסחי החוק.
<נעמה מנחמי: אם אפשר, ננסה לעשות את זה.
<תמי מרוז: תודה.
דוד רותם: עוד מישהו מבקש להעיר?
דוד רותם: אם לא, נתחיל לקרוא את הצעת החוק.
<נעמה מנחמי: אקרא כבר את הנוסח עם התיקון המוצע.
<נעמה מנחמי: מוצע להוסיף בתוספת פרט 6: בעצם בכך התכוונו לכלול כל סיוע, לרבות סיוע בחוץ-לארץ לקבלת הטבות שאינן במדינת ישראל.
<נעמה מנחמי: תיקון מס' 3
<נעמה מנחמי: הוספת תוספת
<נעמה מנחמי: תיקון מס' 4
<נעמה מנחמי: הוספת פרט 2 לתוספת
<נעמה מנחמי: ת"ט תשס"ד-2004
<נעמה מנחמי: 2.
<נעמה מנחמי: לחולה המאושפז על פי הוראת אשפוז או הנמצא בטיפול מרפאתי על פי הוראה לטיפול מרפאתי, לפי הוראות חוק טיפול בחולי נפש, התשנ"א - 1991, בכל הנוגע –
<נעמה מנחמי: (ב) לייצוג לפי סעיף 29א בדיונים בערעור על החלטת ועדה פסיכיאטרית לפי הוראות סעיף 29 לחוק האמור, וסעיף 3 לא יחול.
<נעמה מנחמי: תיקון מס' 6
<נעמה מנחמי: 1.
<נעמה מנחמי: לאדם שנעברה נגדו עבירה לפי סעיף 203א סעיף 377א(א)(5) לחוק העונשין, התשל"ז-1977, או עבירות נלוות, בכל הנוגע –
<נעמה מנחמי: הוראת שעה תשס"ז-2006
<נעמה מנחמי: לאדם שנעברה נגדו עבירה לפי סעיף 377א(א)(5) סעיף 375א או 377א(א) לחוק העונשין, התשל"ז-1977, או עבירות נלוות, בכל הנוגע –
<נעמה מנחמי: תיקון מס' 7
<נעמה מנחמי: הוספת פרט 3 לתוספת
<נעמה מנחמי: תיקון מס' 8
<נעמה מנחמי: הוספת פרט 4 לתוספת
<נעמה מנחמי: תיקון מס' 9
<נעמה מנחמי: לאדם שנעברה נגדו עבירה לפי סעיף 377א(א)(5) סעיפים 375א או 377א(א) לחוק העונשין, התשל"ז-1977, או עבירות נלוות, בכל הנוגע –
<נעמה מנחמי: תיקון מס' 10
<נעמה מנחמי: ת"ט תשע"א-2011
<נעמה מנחמי: ת"ט תשע"ב-2012
<נעמה מנחמי: הוספת פרט 5 לתוספת 2.
<נעמה מנחמי: תחילתו של חוק זה 60 ימים מיום פרסומו.
<נעמה מנחמי: " התחילה יוצאת בערך אחרי החגים.
דוד רותם: אני מצביע פה אחד כמקובל.
דוד רותם: בקשה לרוטציה, בקשה לרוויזיה.
דוד רותם: רבותיי, אני שואל שאלה בהצבעה, מי בעד הרוויזיה?
דוד רותם: זו הייתה רוויזיה על ההסתייגויות.
דוד רותם: הצבעה נגד הרוויזיה - רוב הרוויזיה נדחתה.
דוד רותם: עכשיו אני עובר להצביע על החוק.
דוד רותם: מי בעד אישור החוק?
<קריאה: סגן שר הוא לא חבר ועדה.
דוד רותם: הוא לא חבר ועדה, הוא לא יכול להצביע.
דוד רותם: מיקי, אני הפלתי את הרוויזיות.
<קריאה: אנחנו, למה אתה אומר אני?
דוד רותם: אנחנו.
דוד רותם: בואי נאמר ככה, כי לי הוא ישלם בשביל זה.
דוד רותם: אתה מוכן להביא לי פה עוד חברי קואליציה?
אברהם מיכאלי: תביא את יאיר לפיד, ממילא הוא משועמם שם.
דוד רותם: הוא שר, הוא לא יכול להצביע.
דוד רותם: למה אי אפשר לסמוך עליכם, קואליציה?
אברהם מיכאלי: אפשר להצביע?
דוד רותם: אדון יקר, אין לי רוב וכשאין לי רוב אני לא מצביע.
אברהם מיכאלי: אורית, החוק הזה נגד ארץ ישראל, לא כדאי להצביע.
דוד רותם: תגידי לאלה שרוצים לפנות את עמונה, שכשהם ידאגו לארץ ישראל אנחנו נהיה מודאגים.
אורית סטרוק: מיכאלי רוצה לפנות את עמונה?
אורית סטרוק: מיכאלי רוצה רק לבנות את עמונה - - -
דוד רותם: חסר לי עוד אחד כמוךְ.
<קריאה: אדוני היושב ראש, אני יכול להתנצל בפני חברי הוועדה על משהו שאמרתי בדיון הקודם?
דוד רותם: לא, אתה לא צריך להתנצל בפני חברי הוועדה.
נחמן שי: אגב, זה מנהג רע להתנצל, כי היושב ראש עלול לאמץ אותו.
דוד רותם: כן, וזו תהיה בעיה אם אני אצטרך להתנצל.
דוד רותם: רק יש בעיה אחת, אתה שוכח, אתה לא חבר ועדה, אני אף פעם לא אצטרך להתנצל בפניך.
<קריאה: הוא בא לפה במיוחד בשביל זה.
דוד רותם: מה, שאנחנו נכניס אותו לוועדה?
נחמן שי: אני יודע שבדיונים הקודמים - - -
דוד רותם: תמיד נהניתי, נכון.
דוד רותם: תמיד באת לדיונים בנושאים חשובים.
נחמן שי: ואפילו מצאנו הבנה בינינו.
דוד רותם: תתחיל להגיד פרק תהילים.
דוד רותם: אני עובר להצבעה על החוק.
דוד רותם: מי בעד החוק בקריאה שנייה ושלישית, כמו שאישרנו אותו הבוקר?
<קריאה: שישה.
<קריאה: הצבעה בעד החוק - רוב החוק אושר
דוד רותם: כמה מפלגת העבודה יש פה?
נחמן שי: עוד תזכה לראות יותר.
אברהם מיכאלי: אתה יודע מה, נעשה לך עוד רוויזיה.
דוד רותם: עוד רוויזיה?
דוד רותם: רבותיי, בשעה חמישה לשלוש תהיה פה עוד רוויזיה.
דוד רותם: אתה תהיה פה עם כל הרוב שלך, שאף אחד לא ייצא מפה.
דוד רותם: רבותיי, אני פותח את הישיבה ואני עובר להצבעה על הרוויזיה.
דוד רותם: נא להרים את ידו.
דוד רותם: תשעה.
דוד רותם: הצבעה נגד הרוויזיה - רוב הרוויזיה נפלה.
דוד רותם: רבותיי.
דוד רותם: עדי, איפה הופמן?
עדי קול: אני מתקשרת אליו.
דב חנין: אדוני, אולי עד שחבר הכנסת הופמן יגיע, אדוני יאמר לנו מה אמור להיות עכשיו?
דוד רותם: מה שאמור להיות עכשיו – אני עובר מייד להצבעה חוזרת, ואם תרצו רוויזיה - - -
דב חנין: לא, אני רק מפנה את תשומת לבו של אדוני לכך שלא השלמנו את הדיון על שני סעיפים שאותם היועצת המשפטית הקריאה, ולפחות לי יש הרבה מה להגיד עליהם.
דב חנין: אני מאוד אשמח שתאפשר לי לדבר.
דוד רותם: אני לא אאפשר לאף אחד לדבר, אני באמצע הצבעה.
דב חנין: אתה לא באמצע הצבעה, ההצבעה בוטלה.
דוד רותם: לא, ההצבעה לא בוטלה - - -
מיקי רוזנטל: ההצבעה בוטלה לפי ההודעה של היועץ המשפטי של הכנסת.
דוד רותם: ההצבעה לא בוטלה, אני באמצע הצבעה.
דב חנין: רגע, אנחנו רוצים לבקש הבהרה, האם ההצבעה בוטלה/לא בוטלה, כדי שנדע.
דוד רותם: אני חושב שההצבעה לא בוטלה.
דב חנין: לא, זו לא שאלה של חושב.
דב חנין: כתוב.
דב חנין: גברתי היועצת המשפטית, האם גברתי יכולה להשכיל אותנו מה קרה להצבעה?
דוד רותם: אני מצביע עכשיו - - -
דב חנין: למען הפרוטוקול רק.
דב חנין: אדוני היושב ראש, אני לא מתווכח, אני רוצה שיירשם בפרוטוקול, אם אדוני פתח את הישיבה - - -